Selvom landets genbrugs-butikker lige nu er lukket på grund af coronarestriktionerne, så betyder det ikke danskerne holder igen med at finde genbrugs-guld. I webshoppen hos Blå Kors, der har til huse i Aalborg, har de frivillige i øjeblikket rygende travlt med at følge med efterspørgslen, og det betyder flere nye salgsrekorder. - Lukningen af vores butikker, vi har 55 genbrugsbutikker landet over, det er rigtig dyrt. Vi taber omsætning svarende til 1,2 millioner om ugen, siger Anders Christensen, der er chef for Blå Kors Genbrug. Blå Kors har nu valgt at sætte alle kræfter ind på webshop, og dertil udvælges særligt gode varer, som kunderne i øjeblikket strømmer til. - Så meget har vi aldrig solgt for før. Det var over dobbelt så meget, vi plejer at sælge i januar måned. Og vi er ret godt med her i februar måned os, så vi håber der kommer en rekord mere, Anders Christensen, der er chef for Blå Kors Genbrug. Og det er et plaster på såret i forhold til de nedlukkede genbrugsbutikker. - Det betyder, at vi fortsat kan drive en del af de tilbud, vi som organisation har over hele landet, fastslår Anders Christensen. Webshoppen har sat omsætningsrekord i både december og januar måned.

Referat:
Det koster landets genbrugsbutikker dyrt, at alt er lukket ned på grund af corona, men noget af det tabte hentes ind online, og aldrig tidligere har Blå Kors solgt så meget i webshoppen som nu.